ടോസിംഗില് അത്ഭുതമൊന്നും സംഭവിച്ചില്ല ഇന്ത്യന് നിരയില് സൂപ്പര് താരം പുറത്ത് ഇന്ത്യയ്ക്കെതിരെ ലോര്ഡ്സില് നടക്കുന്ന രണ്ടാം ക്രിക്കറ്റ് ടെസ്റ്റില് ടോസ് നേടിയ ഇംഗ്ലണ്ട് നായകന് ജോ റൂട്ട് ബോളിംഗ് തിരഞ്ഞെടുത്തു. ഒന്നാം ടെസ്റ്റില് കളിച്ച ടീമില് മാറ്റങ്ങളുമായാണ് ഇരുവരും ഇറങ്ങുന്നത്. ഇന്ത്യന് നിരയില് പരിക്കേറ്റ ശര്ദുല് താക്കൂറിന് പകരം ഇഷാന്ത് ശര്മ്മ ടീമിലിടം പിടിച്ചു. സൂപ്പര് സ്പിന്നര് അശ്വിനെ രണ്ടാം മത്സരത്തിലും പരിഗണിച്ചില്ല. ഇംഗ്ലണ്ട് മൂന്ന് മാറ്റങ്ങളാണ് ടീമില് വരുത്തിയിരിക്കുന്നത്. ലോറന്സ്, ക്രോളി, ബ്രോഡ് എന്നിവര്ക്ക് പകരം മൊയീന് അലി, ഹമീദ്, വുഡ് എന്നിവര് ടീമിലിടം പിടിച്ചു. ഇന്ത്യ പ്ലേയിംഗ് ഇലവന്: രോഹിത് ശര്മ്മ, കെ.എല് രാഹുല്, ചേതേശ്വര് പൂജാര, വിരാട് കോഹ്ലി, അജിങ്ക്യ രഹാനെ, റിഷഭ് പന്ത്, രവീന്ദ്ര ജഡേജ, ഇഷാന്ത് ശര്മ്മ, ജസ്പ്രീത് ബുംറ, മുഹമ്മദ് ഷമി, മുഹമ്മദ് സിറാജ്.